section_heading: Srodnost
paragraph_text: Rani ruski (Boonstra, 1972) i kineski (Rubidge & Sidor, 2001) anteosauri općenito se smatraju najprimitivnijim dinocefalima, iako je predloženo (Kemp, 1982; King, 1988) da su estemenosukidi primitivniji od njih. Oni imaju osobine koje su zajedničke s pelikosaurima (Carroll, 1988) i pripadnicima skupine Biarmosuchia (Chudinov, 1965), te su s tapinocefalima bili dio prvog velikog evolutivnog širenja terapsida (Rubidge & Sidor, 2001). Do sada je provedeno malo detaljnih istraživanja filogenetskih veza među različitim taksonima.